# **REGLAMENT TRIBUNALS TFG**

Aquest document és un esborrany de proposta de reglament per a la tria de tribunals de treballs

finals de grau (TFG) i treballs finals de màster (TFM) del Grau en Matemàtiques (GM). El Master

in Applied Mathematics and Mathematical Engineering (MAMME) de la UPC adoptarà un reglament semblant però adaptat.

# **GRAU DE MATEMÀTIQUES**

### ÀREES TEMÀTIQUES

El nou reglament proposa organitzar els treballs TFG del grau de matemàtiques en quatre àrees temàtiques. Seran els directors del treball els encarregats de decidir quina àrea s’ajusta més al contingut del treball. L’àrea s’haurà d’especificar en el moment de penjar el treball en la intranet de la FME, i serà una de les següents:

1. ÀLGEBRA I GEOMETRIA: Àlgebra Commutativa, Geometria Algebraica, Geometria Diferencial, Teoria De Nombres, Topologia, Història de les Matemàtiques
2. MATEMÀTICA APLICADA I ANÀLISI: Anàlisi, Càlcul Numèric, Equacions Diferencials, Física, Sistemes Dinàmics,
3. ANÀLISI I MODELITZACIÓ DE DADES : Estadística, Investigació Operativa, Machine Learning, Optimització, Probabilitat,
4. MATEMÀTICA COMPUTACIONAL I ALGORÍSMIA: Algorísmia, Combinatòria, Criptografia I Codis, Teoria De Grafs, Robòtica

Excepcionalment, es podran triar dues àrees. En aquest cas, anirà a criteri del cap d’estudis decidir quin tribunal avalua el treball.

### COMPOSICIÓ I CONFECCIÓ DELS TRIBUNALS

* Cada tribunal estarà format per un president/a, secretari/secretària, vocal i vocal suplent. El/la president/a, el/la secretari/secretària i el vocal suplent seran professors associats a l’àrea del treball, mentre que el vocal serà un professorat de fora de l’àrea que no hagi estat escollit per formar part d’altres tribunals.
* Els tribunals de cada curs acadèmic es fixaran al principi del curs.
* Hi haurà un o dos tribunals per a cada intensificació en funció del volum de treballs a defensar (previsiblement, 6 treballs per tribunal i quadrimestre)

### TRIA DE TRIBUNALS

* Els tribunals de cada curs acadèmic es formaran amb els professors que imparteixin classes durant aquell curs en el grau de matemàtiques.
* A fi de garantir la renovació dels tribunals i la participació de tot el professorat, la composició dels tribunals es farà triant els membres en funció d’una ponderació, que vindrà donada pel nombre de punts PAD acumulats per docència al grau des de la darrera participació en algun tribunal (del grau). Quan un professor forma part d’un tribunal, la seva ponderació pel curs següent passa a ser 0.

### CENS

En els cens per a la formació dels tribunals figuraran tot el personal PDI implicat en la docència del grau de matemàtiques aquell mateix curs.

**MÀSTER IN APPLIED MATHEMATICS AND MATHEMATICAL ENGINEERING**

ÀREES TEMÀTIQUES

El nou reglament proposa organitzar els treballs TFE del Màster in Applied Mathematics and Mathematical Engineering en les àrees temàtiques definides per les intensificacions del Màster. Seran els directors del treball els encarregats de decidir quina àrea s’ajusta més al contingut del treball. L’àrea s’haurà d’especificar en el moment de penjar el treball en la intranet de la FME. Les intensificacions són:

* *Discrete Mathematics*
* *Partial Differential Equations and Analysis*
* *Mathematical and Computational Modelling*
* *Optimization and Operation Research*
* *Dynamical Systems and Applications to Celestial Mechanics*
* *Algebra, Geometry and Number Theory*
* *Modelling and analysis in Biomedical Science*
* *Geometry and its applications*

COMPOSICIÓ I CONFECCIÓ DELS TRIBUNALS

* Cada tribunal estarà format per un president/a, secretar/i/ària, vocal i vocal suplent. El/La secretar/i/ària serà el director/a del treball; el/la president/a, i el vocal suplent seran professors associats a la intensificació, mentre que el vocal serà un professorat de fora de l’àrea que no hagi estat escollit per formar part d’altres tribunals.
* Els tribunals de cada curs acadèmic es fixaran al principi del curs.
* Hi haurà un o dos tribunals per a cada intensificació en funció del volum de treballs a defensar.

TRIA DE TRIBUNALS

* Els tribunals de cada curs acadèmic es formaran amb els professors que imparteixin classes durant aquell curs al màster i l’assignació a cada intensificació serà la que correspongui a la assignatura que s’imparteixi.
* A fi de garantir la renovació dels tribunals i la participació de tot el professorat, la composició dels tribunals es farà triant els membres en funció d’una ponderació, que vindrà donada pel nombre de punts PAD acumulats per docència al màster des de la darrera participació en algun tribunal (del màster). Quan un professor forma part d’un tribunal, la seva ponderació pel curs següent passa a ser 0.